stanford-oval/wikipedia huggingface dataset:
Joku Paikallinen Bändi

Joku Paikallinen Bändi on vuonna 1998 perustettu kemiläinen rockyhtye ja bilebändi, joka soittaa suomirock-klassikoita. 120 keikan vuositahdilla Joku Paikallinen Bändi on yksi aktiivisimmin Suomea kiertävistä bilebändeistä.
Jonkun Paikallisen Bändin perusti vuonna 1998 sittemmin pitkään solistina toiminut Heikki ”Heme” Vieresjoki. Kyllästyttyään soittamaan omia kappaleita tyhjille saleille ohjelmistoksi valittiin kaikelle kansalle tuttuja suomalaisia rokkihittejä. Yhtye aloitti ahkeran keikkailun pääsääntöisesti Pohjois-Suomen alueella, kunnes on vakiinnuttanut paikkansa kysytyimpien bilebändien joukossa keikkailemalla valtakunnallisesti vuodesta 2005.
Yhtyeen nimi on herättänyt huomiota ja aiheuttanut sekaannusta. Nimi syntyi Hemen toimiessa ovimiehenä kemiläisissä ravintoloissa. Ihmisten kysyessä illan esiintyjän nimeä vastaus oli aina sama: ”En muista. Se on joku paikallinen bändi.” Oulussa toimiva Joku Paikallinen Pubi on nimetty yhtyeen mukaan.
Hemen ohella Paikallisen jäseniä ovat vuosien varrella olleet Antti Lainas (rummut, koskettimet ja laulu), Janne Jokisalo (kitara), Janne Posti (kitara), Marko Tirkkonen (basso), Santtu Heikkinen ja Simo Aalto (rummut). Yhtyeen nykyinen kokoonpano muodostui viimeisten alkuperäisjäsenten, Hemen ja Postin, jäätyä yhtyeestä vuonna 2011. Yhtye jatkaa toimintaa kokoonpanollaan Pyle (laulu), Tupe (rummut), Jussi (basso), Late (kitara).
Aiheesta muualla

Yhtyeen verkkosivut
/ Joku Paikallinen Bändi Facebookissa
Musta kissa

Musta kissa.
Musta kissa on kissa, jolla on musta turkki. Cat Fanciers’ Associationin (CFA) mukaan kokonaan mustaturkkisia kissarotuja on yhteensä 22. Mustaturkkisten kissojen iirikset ovat usein keltaiset.
Kulttuuri

Monissa maissa mustia kissoja pidetään epäonnen symbolina ja mustan kissan näkeminen tuo epäonnea. Joillakin seuduilla, esimerkiksi Skotlannissa kuitenkin uskotaan mustien kissojen tuovat myös hyvää onnea.tarvitaan parempi lähde
NTK Nakkila

NTK Nakkila on nakkilalainen salibandyseura, jolla on 8 joukkuetta SSBL:n sarjoissa.
Miesten edustusjoukkue

NTK:n miesten edustusjoukkue
| # | Pelaaja | Pelipaikka |
| --- | --- | --- |
| 4 | Miko Ouramaa | H |
| 5 | Roope Vettenterä | H |
| 6 | Juho Unkuri | H |
| 14 | Leevi Vettenterä | H |
| 16 | Heikki Falck | H |
| 25 | Rami Palomäki | H |
| 26 | Juha Hiltunen | H |
| 39 | Severi Mäenpää | H |
| 40 | Joonas Rosenlöv | H |
| 61 | Arttu Väliviita | H |
| 77 | Niko Saarela | H |
| 92 | Vilho Urpanen | H |
| 2 | Tommi Hietapakka | P |
| 9 | Jesse Suomalainen | P |
| 11 | Elias Kivioja | P |
| 20 | Tuukka Hautaniemi | P |
| 29 | Lauri Tammisto | P |
| 35 | Aleksi Jyräkoski | P |
| 44 | Riku-Matti Salminen | P |
| 27 | Kim Kyyrö | MV |
| 84 | Niko Leino | MV |
Red Stage Entertainment

Red Stage Entertainment Oy on Tampereella sijaitseva suomalainen indie-videopeliyritys. Sen perustivat vuonna 2017 Marjaana Auranen, Sahin Cengiz ja Ulla Leppänen.
Yritys on erikoistunut vahvaan tarinallisuuteen. Oman tuotannon lisäksi Red Stage on toteuttanut asiakasprojekteina pelejä myös mobiililaitteille (muun muassa Raanaa – Shaman Girl sekä Noksun ja Nupin Puutarhassa). Omana tuotantonaan yritys on kehittänyt Skábma – Snowfall -pelin, joka pohjaa saamelaiseen tarinaperinteeseen ja kulttuuriin.
Aiheesta muualla

Yrityksen verkkosivut
| n k Suomalaiset videopeliyritykset |
| --- | --- |
15 suurinta (2022): Supercell • Small Giant Games • Rovio • Seriously • Reworks • Remedy Entertainment • Yousician • Next Games • Fingersoft • Lightheart • Housemarque • Sulake • Futureplay • Panzerdog • RedLynx 
Muita: 10tons • Almost Human • Alternative Games • Bugbear Entertainment  • Colossal Order • Everywear Games • Fingersoft • Futuremark Games Studio • Gamelion • Grand Cru • Frozenbyte • Iceflake Studios • LudoCraft • Mekiwi • Nitro Games • PlayRaven • Reborn Games • Red Stage Entertainment • Secret Exit • Star Arcade • Skydome Entertainment • Shiver Games • Small Giant Games • TicBits • Tracktwenty 
Lakkautettuja: Farmind • Fathammer • Mr. Goodliving • Ninai Games • Recoil Games • Rival Games • Sumea (Digital Chocolate) • Teknopiste • Turmoil Games • Universomo • Wargaming Helsinki 
Suurimmat yritykset mitattuna liikevaihdon mukaan, Talouselämä 2022
Saksan käsipallomaajoukkue

Saksan käsipallomaajoukkue edustaa Saksaa miesten kansainvälisissä käsipallo-otteluissa. Joukkuetta hallinnoi Saksan käsipalloliitto.
Saksan maajoukkue on kyennyt voittamaan kaikki kolme suurta arvokisaturnausta, eli olympia-, MM-, ja EM-kultaa. Olympiavoiton Saksa saavutti kotikisoissaan 1936. Olympiahopeaa Saksa sai 1984, 2004 ja 2024 sekä pronssia 2016. Maailmanmestaruuskilpailuihin Saksa on osallistunut 27 kertaa, ensimmäisen kerran vuonna 1938. MM-kultaa saksalaiset ovat voittaneet kolmesti (1938, 1978 ja 2007), vuonna 1978 tosin Länsi-Saksan nimellä. Hopeaa Saksa on saavuttanut 1954 ja 2003 sekä pronssia 1958. EM-kilpailuihin joukkue on osallistunut 15 kertaa, ja vuosina 2004 ja 2016 se voitti Euroopan-mestaruuden. EM-hopeaa Saksa saavutti 2002 ja pronssia 1998.
Aiheesta muualla

Wikimedia Commonsissa on kuvia tai muita tiedostoja aiheesta .
Saksan käsipalloliiton kotisivut (saksaksi)
EHF:n maajoukkueet
Alankomaat | Albania | Armenia | Azerbaidžan | Belgia | Bosnia ja Hertsegovina | Bulgaria | Englanti | Espanja | Färsaaret | Georgia | Irlanti | Islanti | Israel | Italia | Itävalta | Kreikka | Kroatia | Kypros | Latvia | Liechtenstein | Liettua | Luxemburg | Makedonia | Malta | Moldova | Montenegro | Norja | Portugali | Puola | Ranska | Romania | Ruotsi | Saksa | Skotlanti | Serbia | Slovakia | Slovenia | Suomi | Sveitsi | Tanska | Tšekki | Turkki | Ukraina | Unkari | Valko-Venäjä | Venäjä | Viro | Yhdistynyt kuningaskunta
Entisiä joukkueita: DDR | IVY | Jugoslavia | Neuvostoliitto | Serbia ja Montenegro | Tšekkoslovakia
Armeniankielinen Wikipedia

| Armeniankielinen Wikipedia |
| --- | --- |


Verkkosivusto:  hy.wikipedia.org
Kaupallinen:  ei
Tyyppi:  verkkotietosanakirja
Rekisteröinti:  vapaaehtoinen
Kielet:  armenia
Omistaja:  Wikimedia Foundation
Avattu:  9. heinäkuuta 2003
Nykyinen tila:  aktiivinen
Armeniankielinen Wikipedia (arm. Վիքիպեդիա, Vik’ipedia) on Wikipedian armeniankielinen versio. Se on perustettu helmikuussa 2003. Elokuun 2024 alussa armeniankielisessä Wikipediassa oli 312 211 artikkelia, mikä tekee siitä 38. suurimman kieliversion.
Länsiarmeniankielinen Wikipedia on erillinen kieliversionsa.
Armeniankielisen Wikipedian artikkelit kirjoitetaan armenialaisilla aakkosilla.
Tilastot

Yli 200 000 artikkelia (joulukuussa 2013)
Armeniankielisen Wikipedian 100 000 artikkelin juhlalogo.Yli 254 000 artikkelia (heinäkuussa 2019)
Wikipedia, vapaa tietosanakirja
Pujie

Pujien ja Hiro Sagan hääkuva vuodelta 1937.
Pujie (1907–1994) oli Kiinan viimeisen keisarin Pu Yin veli. Hän opiskeli Keisarillisen Japanin armeijan sotilasakatemiassa 1930-luvulla ja avioitui japanilaisen Hiro Sagan kanssa. He saivat kaksi tytärtä. Mantšujen keisarillisen klaanin nimi on Aisin Gioro, ja tämä on myös Pujien ja Pu Yin sukunimi.
Toisen maailmansodan lopulla Pujie jäi neuvostoliittolaisten vangiksi ja vietti seuraavat 15 vuotta neuvostoliittolaisilla ja kiinalaisilla vankileireillä. Hän oli niin sanottu mallivanki ja liittyi lopulta kommunistiseen puolueeseen. Hän oli vanhemmalla iällä Kiinan kansankongressin jäsen, kansankongressin pysyvän komitean ja presidiumin jäsen sekä Kiinan ja Japanin välisen ystävyysseuran varapuheenjohtaja.
Flashback (verkkosivusto)

Flashback on vuonna 1995 perustettu verkkosivusto, jonka vuonna 2000 avatusta keskustelupalstasta tuli Ruotsin suurin. Vuonna 2022 sillä oli noin miljoona käyttäjää, siellä julkaistiin yli 15 000 viestiä päivittäin ja siellä vieraili yli kaksi miljoonaa kävijää viikottain.
Flashbackin taustalla on osakeyhtiö Flashback Media Group, jota on johtanut entinen toimittaja Jan Axelsson. Se aloitti toimintansa 1980-luvulla ja toimitti ennen verkkosivuston perustamista punkaiheista fanzine-julkaisua. Verkkosivustolle kerättiin alkuvaiheissa suuri linkkikokoelma, joka johdatti kävijöitä omituisille ja arveluttavinakin pidetyille sivustoille. Vuonna 2000 avatun keskustelupalstan keskeinen periaate on ollut sananvapaus, ja se tuli tunnetuksi äärimmäisestä sallivuudestaan erilaisia näkemyksiä kohtaan. Oikeuden vuonna 2002 antaman määräyksen seurauksena palsta siirtyi ulkomailla toimivalle palvelimelle.
Flashback sai ankaraa kritiikkiä tapauksesta, jossa lokakuussa 2010 itsemurhan tehnyt 21-vuotias mies videoi tekonsa Flashbackiin. Kritiikki koski esitettyjä asiattomia kommentteja ja sitä, että ketjua ei suljettu ajoissa. Vuonna 2011 Yasmine El Rafie ja Carl Fridh Kleberg ehdottivat Flashback-käyttäjiä Guldspaden-toimittajapalkinnon saajiksi Bjästan raiskaustapauksia koskeneiden tietojen paljastamisesta. Flashback sai Sveriges Radion Årets medieorm -palkinnon vuonna 2011 ja Guldspaden-kunniamaininnan vuonna 2012 luontokuvaaja Terje Hellesøn valokuvien paljastamisesta väärennetyiksi.
Vuonna 2020 koomikot Ina Lundström ja Emma Knyckare perustivat Flashback Forever -nimisen podcastin, jossa he lukevat anonyymin “Scroll-Mian” kanssa Flashbackin ketjuja ja tarkastelevat eriskummallisia aiheita.
Nokia 2720 Flip

| Nokia 2720 Flip |
| --- | --- |

Valmistaja:  HMD Global
Julkaistu:  syyskuu 2019
Käyttöverkot:  2G, 3G, 4G
Mitat:  192,7 × 54,5 × 11,6 mm
Paino:  118 g
Näyttö:  TFT, 2,8 tuumaa Kansi: TFT, 1,3 tuumaa
Näytön kuvatarkkuus:  240 × 320 px
Suoritin:  Qualcomm MSM8905 Snapdragon 205 (28 nm) -kaksiydin­prosessori
Grafiikkapiiri:  Adreno 304
Muisti:  4 Gt
Keskusmuisti:  512 Mt
Takakamera:  2 megapikseliä (LED-salamalla)
Etukamera:  ei
Radio:  FM-radio
Valmiusaika:  700 h
Käyttöjärjestelmä:  KaiOS
Akku:  1 500 mAh
Liitännät:  microUSB 2.0
Muistikorttipaikka:  tukee enintään 32 gigatavun microSD-kortteja
Infobox OKNimi-testi OK: 
Nokia 2720 Flip on HMD Globalin syyskuussa 2019 esittelemä ja julkaisema matkapuhelin. Siinä on KaiOS-käyttöjärjestelmä. Puhelimessa on 2,4 tuuman näyttö, jonka lisäksi sen kannessa on toinen 1,3 tuuman näyttö. Tallennustilaa on 4 gigatavua ja keskusmuistia 512 megatavua. Tallennustila on laajennettavissa enintään 32 gigatavun microSD-kortilla. Takakameran tarkkuus on 2 megapikseliä ja akkua on 1 500 milliampeerituntia.
Norrköpingin valtiopäivät

| Norrköpingin valtiopäivät> 1800 |
| --- | --- |

 Kustaa IV Adolfin kruunajaiset Pyhän Olavin kirkossa Norrköpingin valtiopäivillä 3. huhtikuuta 1800.
Tyyppi:  Valtiopäivät
Päivämäärä:  Kruunajaiset järjestettiin 3. huhtikuuta 1800
Alkaa:  15. maaliskuuta 1800
Loppuu:  15. kesäkuuta 1800
Tapahtumapaikka:  Pyhän Olavin kirkko
Paikkakunta:   Ruotsin Norrköping
Järjestäjä:  Ruotsin kuningas Kustaa IV Aadolf
Pyhän Olain kirkko vuodelta 1874.
Norrköpingin valtiopäivät (ruots. riksdag tai riksdagen) oli Ruotsin parlamentin istuntokausi, joka avattiin Norrköpingissä 15. maaliskuuta ja päättyivät kolmen kuukauden istuntokauden jälkeen 15. kesäkuuta 1800 (92 päivää).
Norrköping sijaitsee Keski-Ruotsissa Itä-Götanmaan läänissä ja Itä-Götanmaan historiallisessa maakunnassa.
Historia

Norrköpingin valtiopäivät olivat 21-vuotiaan Kustaa IV Aadolfin ensimmäiset ja ainoiksi jääneet valtiopäivät. Niiden yhteydessä kuninkaan ja kuningattaren kruunaus vahvistettiin Norrköpingin kirkossa 3. huhtikuuta.
Valtiopäiviä vietettiin epävakauden aikana. Kaupungissa ihmiset kerääntyivät yhteen osoittamaan mieltään ja aiheuttamaan paikallisia mellakoita. Rauhattomuutta aiheuttivat muiden muassa maan nopea inflaation kasvu sekä valtion laivaston tavarankuljetuksiin kohdistuneet ryöstelyt ja tuhoisa toiminta. Valtiopäivät kuitenkin suojeltiin sotilaiden rauhoitettua mellakointia kaupungissa.
Norrköpingiin kokoon kutsuttiin saapuvaksi kaikkien Ruotsi-Suomen läänien säätyjen valtiopäiväedustajat.
Kuningas joutui kutsumaan valtiopäivät kokoon valtion huonon taloustilanteen takia.
Valtiopäivien aikana ihmiset menivät kaupunkiin ja hyödynsivät tapahtumaa myymällä tavaroita ja ruokaa. Tukholma perusti uusia majataloja ja siellä soitettiin teatteriesityksiä, oopperalaulaja sekä konsertteja ja Eggesissä "The King's Harmonie Musique ". Väkevien alkoholijuomien kieltämisen vuoksi alkoholijuomia kuljetettiin Ruotsin kruunun varastosta Gripsholmin linnasta. Piispa Munck L. piti parlamenttivaalien aikana saarnoja Pyhän Olavin kirkossa, myös itse Kuningas puhui tilaisuuksissa.
Valtiopäivien (Riksdagin) aikana kolme osastoa olivat yhdistyneet ja olivat hallitukselle ystävällisiä, mutta Hedvigin kirkkoon koottu aatelisto vastusti kuningasta ja hänen ehdotuksiaan, useat vastustivatkin mm. rahoitussuunnitelmien veronkorotuksia ja vaadittiin että kuningas joutuisi tulevaisuudessa kutsumaan parlamentin koolle hyväksymään esittämiänsä päätöksiään.
Talonpokien edustajana toiminut Maamarsalkka manipuloi tilaisuudessa protokollasäädöksiä, tuolloin oli lähellä että mellakat olivat puhjenneet kirkossa.
Puhemiehet

Gustaf IV Adolf valitsi seuraavat neljän maakuntaparlamentin muodostavat säätyjen puhemiehetlähde?
Ritarikunta ja aatelisto - marsalkka Magnus Fredrik Brahe
Ylipappi - arkkipiispa Uno von Troil
Porvari - Tukholman pormestari Carl Ullner
Talonpoika Olof Larsson Södermanlandista
Käännös suomeksi
Folke Rogard

Folke Rogard
Bror Axel Folke Per Rogard, e. Rosengren (6. heinäkuuta 1899 Tukholma – 11. kesäkuuta 1973 Tukholma) oli ruotsalainen juristi, šakinpelaaja ja šakkijärjestöissä pitkän uran luonut organisaattori. Hän toimi kansainvälisen šakkiliitto Maailman shakkiliiton (FIDE) presidenttinä 1949–1970.
Elämänvaiheet

Rogardin vanhemmat olivat hovioikeuden notaari Cornelius Rosengren ja Lilly Gustafson. Rogard valmistui lakitieteen kandidaatiksi 1922. Hän suoritti elämäntyönsä juristina eri työnantajien palveluksessa.
Pääasiallisesti Rogard muistetaan pitkästä ja ansiokkaasta urastaan erilaisissa šakin järjestötehtävissä. Hänet valittiin Ruotsin šakkiliiton puheenjohtajaksi 1947. Hän toimi puheenjohtajana myös Tukholman šakkiliitossa vuosina 1939–1952. Hänet valittiin 1949 FIDE:n presidentiksi. Hän jatkoi tässä tehtävässä vuoteen 1970, jolloin hänen seuraajakseen nimitettiin Max Euwe.
Järjestöurallaan Rogard toimi tuomarina šakkikisoissa. Ansioista hänelle myönnettiin 1951 kansainvälisen tuomarin arvonimi. Pelaajana Rogard oli III luokan pelaaja eli suhteellisen heikko amatööripelaaja. Hän osallistui vuodenvaihteessa 1919–1920 pelattuun kisaan Tukholmassa, ja hänen sijoituksensa ryhmässä oli 4. Kilpailu pelattiin ruotsalaisen Ludvig Collijnin kehittämän niin sanotun Collijn-systeemin mukaisilla tasoitussäännöillä yhdessä ryhmässä. Rogard voitti kisassa 5. palkinnon. Nuorena, kuten Tukholman turnauksessa, Rogard vielä käytti nimeä Folke Rosengren. Kilpailusta on säilynyt suurmestari Akiba Rubinsteinin ja Rogardin välinen peli:
Akiba Rubinstein – Folke Rogard
1. e4 c6 2. d4 d5 3. exd5 cxd5 4. Ld3 Rf6 5. c3 Lg4 6. Db3 Dc7 7. f3 Lh5 8. Re2 Lg6 9. Lf4 Dd7 10. Lxg6 hxg6 11. Rd2 Rc6 12. O-O e6 13. Tfe1 Ra5 14. Dc2 Ld6 15. Rf1 Lxf4 16. Rxf4 Th6 17. Rd3 Rc6 18. a4 Dc7 19. Te2 Ke7 20. Tae1 Tah8 21. g3 Tc8 22. Db3 Kf8 23. Rc5 b6 24. Rd3 Kg8 25. Re3 Td8 26. Rf2 De7 27. Db5 Dd7 28. Rfg4 Rxg4 29. Rxg4 Th5 30. f4 Rb8 31. h4 Dd6 32. Re5 a6 33. Dd3 Th6 34. Kg2 a5 35. g4 Txh4 36. Kg3 Th6 37. g5 Th5 38. Rxf7 Kxf7 39. Txe6 Txg5+ 40. Kf3 Th8 41. Txd6 Th3+ 42. Kf2 ja musta luovutti (1-0).
Yksityiselämä

Rogard avioitui useita kertoja. Hänen ensimmäinen puolisonsa oli 1921–1934 Greta Santesson. Liitosta syntyi tytär 1923. Vuosina 1943–1949 hänen puolisonsa oli näyttelijä Viveca Lindfors (1920–1995). Myös tästä liitosta syntyi tytär 1944.
| 0 | 1 | 2 |
| --- | --- | --- |
| Edeltäjä: Alexander Rueb | FIDE:n presidentti 1949–1970 | Seuraaja: Max Euwe |
Nico González (2002)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Nicolás González Iglesias
Syntymäaika: 3. tammikuuta 2002 (ikä 23)
Syntymäpaikka: A Coruña, Espanja
Pelipaikka: puolustava keskikenttäpelaaja
Pituus: 188 cm
Seura
Seura: Manchester City
Junioriseurat
2009–2013: Montañeros
2013–2020: Barcelona
Seurat
| Vuodet | Seura | O | (M) |
| 2019–2021 | Barcelona B | 26 | (0) |
| 2021–2023 | Barcelona | 27 | (2) |
| 2022–2023 | → Valencia | 26 | (1) |
| 2023–2025 | Porto | 42 | (7) |
| 2025– | Manchester City | - | (-) |
Maajoukkue
| 2018–2019 | Espanja U17 | 7 | (0) |
| 2021– | Espanja U21 | 11 | (0) |
 Seurajoukkueuran tilastot kattavat vain kansalliset sarjat, päivitetty 4. helmikuuta 2025.  Maajoukkueuran tilastot päivitetty 4. helmikuuta 2025.
Nicolás González Iglesias eli Nico (s. 3. tammikuuta 2002 A Coruña) on espanjalainen jalkapalloilija, joka edustaa englantilaista Manchester Cityä. Hän on pelannut Espanjan alle 17- ja alle 21-vuotiaiden maajoukkueissa. Hän on pelipaikaltaan keskikenttäpelaaja.
González siirtyi juniori-ikäisenä FC Barcelonaan ja nousi edustusjoukkueeseen kaudella 2021–2022, jolloin hän pelasi La Ligassa 27 ottelua ja teki maalin joulukuussa peräkkäisissä otteluissa Osasunaa ja Elcheä vastaan. Mestarien liigassa hän pelasi tuolla kaudella neljä ja Eurooppa-liigassa kolme ottelua. Kauden 2022–2023 González pelasi lainalla Valenciassa. Hän pelasi 26 La Ligan ottelua ja teki maalin syyskuussa Getafea vastaan. Kesällä 2023 hän siirtyi portugalilaisseura Portoon. Hän pelasi kaudella 2023–2024 Primeira Ligassa 25 ottelua ja teki maalin maaliskuussa Portimonensea ja huhtikuussa Casa Piaa vastaan. Hän voitti Portugalin cupin. Mestarien liigassa hän pelasi kuusi ottelua. Elokuussa 2024 hän teki Portugalin supercupin loppuottelussa Sportingia vastaan joukkueensa 2–3-kavennusmaalin sen noustessa 0–3-tappioasemasta jatkoaikavoittoon. Hän pelasi kaudella 2024–2025 tammikuun loppuun mennessä Portugalin pääsarjassa 17 ottelua, joissa teki viisi maalia ja antoi neljä maalisyöttöä. Eurooppa-liigassa hän pelasi seitsemän ottelua ja teki maalin tammikuussa Maccabi Tel Avivia vastaan.
González siirtyi Englannin Valioliigan Manchester Cityyn 60 miljoonan euron siirtosummalla helmikuun 2025 alussa.
Aiheesta muualla

Nico WhoScored-sivustolla.
Manchester City – Englannin Valioliiga
2 Walker |
3 Dias |
5 Stones |
6 Aké |
8 Kovačić |
9 Haaland |
10 Grealish |
11 Doku |
16 Rodri |
17 De Bruyne |
18 Ortega |
19 Gündoğan |
20 Silva |
24 Gvardiol |
25 Akanji |
26 Savinho |
27 Nunes |
31 Ederson |
33 Carson |
47 Foden |
52 Bobb |
75 O’Reilly |
82 Lewis |
87 McAtee |
97 Wilson-Esbrand |
Manageri Guardiola
Helsingin yliopiston lääketieteellinen tiedekunta

Helsingin yliopiston lääketieteellinen tiedekunta on yksi Helsingin yliopiston yhdestätoista tiedekunnasta. Se toimii Meilahden kampusalueella. Tiedekunta on perustettu Turun akatemiaan vuonna 1640.
Tiedekunnassa on opiskelijoita yhteensä 2 500. Tiedekunta antaa tällä hetkellä ainoana oppilaitoksena Suomessa ruotsinkielistä lääketieteen opetusta, mutta Turussa on tarkoitus aloittaa Turun yliopiston ja Åbo Akademin yhteinen kaksikielinen lääkärikoulutus syksyllä 2023. Vuodesta 2017 alkaen psykologia ja logopedia siirtyivät osaksi lääketieteellistä tiedekuntaa.
Historiaa

Lääkintäolot olivat 1600-luvun loppupuolelle saakka puutteelliset. Sairaita hoitivat pääasiassa parturit, kylvettäjät ja erilaiset kiertävät puoskarit. Merkittävä parannus oli Turun akatemian perustaminen vuonna 1640. Akatemian lääketieteen professori oli 1750-luvulle asti ainoa tieteellisen koulutuksen saanut lääkäri Suomessa. Ensimmäinen lääkäri valmistui akatemiasta vasta vuonna 1742, ja  akatemiasta valmistui sen toiminnan aikana vuosina 1640–1827 vain 55 lääkäriä.
Suomen terveydenhuolto-olot alkoivat kehittyä 1750-luvulla, jolloin perustettiin useita piirilääkärin virkoja. Turun akatemia siirrettiin palon jälkeen vuonna 1828 Helsinkiin, jossa sen nimenä oli Aleksanterin yliopisto. Suomessa oli noin 1,4 miljoonaa asukasta ja lääkäreitä kuutisenkymmentä eli yksi lääkäri yli 23 000:ta asukasta kohden.
Lääkärikoulutuksen kannalta huomattava uudistus oli ensimmäisen yliopistosairaalan eli Kliinisen instituutin avaaminen Helsingissä vuonna 1833. Lääketieteellisen tiedekunnan kolmesta professorista yksi opetti anatomiaa ja fysiologiaa, toinen teoreettista ja käytännöllistä lääketiedettä ja kolmas kirurgiaa, synnytysoppeja, lastentauteja sekä silmätauteja. Lääkäreitä valmistui vuosittain vain muutama.
Tuberkuloosiparantoloiden, mielisairaaloiden sekä 1950- ja 1960-luvuilla rakennettujen yleissairaaloiden kattavaa verkostoa varten tarvittiin runsaasti sairaalalääkäreitä. Helsingin yliopiston lääketieteellisen tiedekunnan rinnalle perustettiin Turkuun tiedekunta vuonna 1943 ja Ouluun vuonna 1958. Vuonna 1972 Suomessa oli hieman yli 5 000 lääkäriä eli vajaat tuhat asukasta yhtä lääkäriä kohden.
Hammaslääketieteen opetuksen historiaa

Ensimmäinen Matti Äyräpään hammaslääketiedettä opettava yksikkö oli vuonna 1892 alkaen Kirurgisen sairaalan odotushuoneesta rajatussa tilassa ja muutti Äyräpään osittain omistamaan Lampan taloon vuonna 1906.
Hammaslääketieteen laitos toimi vuodesta 1914 alkaen Helsingissä Siltasaarenkatu 8-10:ssä, vuodesta 1931 lähtien Armas Lindgrenin suunnittelemissa ja toimintaa varten rakennetuissa tiloissa Fabianinkatu 24:ssä, jolloin opiskelijoita oli jo 650 vuodessa ja vuodesta 1979 lähtien laitokselle rakennetussa klinikassa Ruskeasuolla.
Einari Teräsvirran sunnittelemat Ruskeasuon klinikat purettiin vuonna 2023.  Vuonna 2021 valmistuivat remontoidut tilat Meilahteen Haartmaninkatu 1:een, entisiin Työterveyslaitoksen vuonna 1951 ja 2013 rakennettuihin tiloihin.
Yksiköt

Laitoksista luovuttiin vuoden 2015 alussa, jonka jälkeen tiedekunta on jakautunut kolmeen tutkimusyksikköön (Clinicum, Medicum ja Tutkimusohjelmayksikkö).
Clinicum muodostuu kliinisistä osastoista (aiempi kliininen laitos), Suu- ja leukasairauksien osastosta (aiempi hammaslääketieteen laitos), Kansanterveystieteiden osastosta (aiempi Hjelt-instituutti) ja työterveyshuollosta. Medicum muodostuu entisestä biolääketieteen laitoksesta, Haartman-instituutista ja Hjelt-instituutin oikeuslääketieteen osastosta.
Koulutusohjelmat

Tiedekunnan perustutkintoja ovat lääketieteen lisensiaatti, hammaslääketieteen lisensiaatti, psykologian maisteri, filosofian maisteri (pääaineena logopedia) sekä kansainvälisestä maisteriohjelmasta (translationaalinen lääketiede) valmistuvat filosofian maisterit.
Aiheesta muualla

Helsingin yliopiston lääketieteellinen tiedekunta
Godfrey Binaisa

| Godfrey Binaisa> Ugandan presidentti |
| --- | --- |
 20.6.1979 – 12.5.1980  
Edeltäjä:  Yusuf Lule
Seuraaja:  Paulo Muwanga
Henkilötiedot
Koko nimi:  Godfrey Lukongwa Binaisa
Syntynyt: 30. toukokuuta 1920
Kuollut: 5. elokuuta 2010 (ikä 90)
Ammatti:  asianajaja
Tiedot
Tutkinnot:  King’s College London
Godfrey Lukongwa Binaisa (30. toukokuuta 1920 – 5. elokuuta 2010) oli ugandalainen juristi ja poliitikko, joka toimi Ugandan presidenttinä vuosina 1979–1981.
Binaisa syntyi Ugandan pääkaupungin Kampalan länsipuolella Mityanassa. Hänet erotettiin vuonna 1940 korkeakoulusta ja karkotettiin pääkaupungista, koska hän oli osallistunut brittiläisten siirtomaaisäntien sotatoimia vastustavaan kampanjaan. Hänet armahdettiin seuraavana vuonna, ja hän sai työskennellä kaivosteollisuudessa. Hän sai stipendin Glasgow'n yliopistoon opiskelemaan geologiaa mutta valmistui vuonna 1956 oikeustieteestä Lontoon yliopiston King’s Collegesta ja palasi Ugandaan harjoittamaan asianajajan ammattia.
Binaisa osallistui maan itsenäisyysliikkeeseen, ja hänestä tuli itsenäistyneen Ugandan ensimmäinen alkuperäiskansaa edustava oikeuskansleri. Hän osallistui perustuslain kirjoittamiseen, mutta riitaannuttuaan Milton Oboten kanssa hän palasi yksityiseksi asianajajaksi. Idi Aminin kaudella Binaisa oli maanpaossa. Aminin kaaduttua hänet valittiin presidentiksi mutta seuraavana vuonna hänet syrjäytettiin sotilasvallankaappauksessa.